क’कराझार जिल्ला दिपुटी खमिसनार पार्टा प्रचिम मझुमदार बिथांनि बान्जायनायाव बिथांआ जथुमायाव नुजाथिनाय गुबुन गुबुन बिफान्नि साफ्रोमबो ऑफिसारफोरखौ दै बानानि जाब्रबथाय जानायफोरखौ जेरैखि जाया खमायहोनो राहा लानो खावलायो। सिगां बोसोरफोरनि दै बाना जालांनायफोरखौ नोजोर होनानै मझुमदार बिथांआ क’कराझार जिल्ला नोगोर सामलायगिरि बोर्डखौ सांग्रांथि थानो खावलायो आरो दैज्लां बोथोर सफैनायनि सिगां मोनफ्रोमबो दै बोहैलांग्रा जाम्फै एबा द्रेनफोरखौ फोसावनो बिथोन होयो, जाहाथे दै बाना जानायनिफ्राय एसेब्लाबो रेहाय मोनो।